OpenLLM-France/wikimedia huggingface dataset:
# Un poema a l'exili

Un poema a l'exili. El Pessebre de Pau Casals i Joan Alavedra és un documental del 2012 dirigit per Alba Gómez Escudero, on es dona a conèixer com el poema "El Pessebre", escrit pel poeta Joan Alavedra i Segurañas, va arribar a convertir-se en una de les composicions més importants de Pau Casals i Defilló. Rebé el 1r premi del Memorimage Festival Internacional de Cinema de Reus el 2012 i el premi al millor documental al Cambridge Film Festival del Regne Unit el 2014
És una coproducció entre Televisió de Catalunya, l'Institut Català de les Empreses Culturals, Soul Produccions, la Corporació de Cinema de Puerto Rico, El Cant dels Ocells INC i el programa Ibermedia.

## Argument

La pel·lícula relata el naixement del poema "El Pessebre", obra del poeta Joan Alavedra, i com, marcat per l'experiència de l'exili, la Guerra Civil espanyola i la II Guerra Mundial, Pau Casals el va convertir en la seva composició més important i himne a la pau que va recórrer el món.
Pau Casals i Joan Alavedra i Segurañas van coincidir a l'exili forçós després de la Guerra Civil a França i que va ser en aquest context en què el violoncel·lista li va proposar a l'escriptor que escrivís un poema sobre la pau.
Alavedra va voler recórrer llavors a un text que havia començat a escriure abans d'exiliar-se i que va lliurar a la seva filla Maria, però que pensava perdut per la ràpida sortida d'Espanya creuant els Pirineus que va haver d'emprendre amb la seva família en esclatar la Guerra Civil. L'escriptor va lliurar el poema a la seva filla, que el va conservar tot i haver-se desfet la família, durant el camí de retirada, de gairebé tot l'equipatge. En comentar-li que anava a tornar a redactar el poema, la seva filla li va lliurar els escrits que havia guardat durant anys.
"El Pessebre", escrit per a orquestra simfònica i cor, està inspirat en el Nadal i el costum de preparar naixements o pessebres com a motiu de celebració.
El documental ja ha estat projectat en diverses cites cinematogràfiques com el Festival de cinema europeu Fet a Europa (Puerto Rico), la mostra de cinema del Festival Pau Casals Prada (França), el DOCUTAH Utah International Film Festival (EUA), el BORIMIX, Festival de Puerto Rico a Nova York, (EUA) i el Mediawave-International film and Music Festival de Monostor (Hongria).

## Referències

* ↑ «'Un poema a l'exili', el documental sobre 'El Pessebre' de Pau Casals i Joan Alavedra, aquest cap de setmana amb l'ARA». Ara, 18-12-2014 [Consulta: 27 setembre 2015].
* 1 2 3 4 5 «Documental sobre Casals ayuda a conocer al músico catalán que vivió en P.Rico». La Vanguardia, 17-12-2014 [Consulta: 27 setembre 2014].
* 1 2 «Un poema a l'exili». Catalan Films Base de dades [Consulta: 27 setembre 2015].
* ↑ «Un poema en el exilio: retrato de una conexión creativa» (en castellà). Primera Hora [San Juan, Puerto Rico], 30-11-2012 [Consulta: 27 setembre 2015].

## Enllaços externs

* Documental al CCMA
# Valley Falls (Rhode Island)

Valley Falls és una concentració de població designada pel cens dels Estats Units a l'estat de Rhode Island. Segons el cens del 2000 tenia 11.599 habitants.

## Demografia

Segons el cens del 2000, Valley Falls tenia 11.599 habitants, 4.494 habitatges, i 3.258 famílies. La densitat de població era de 1.261,5 habitants per km².
Dels 4.494 habitatges en un 32,2% hi vivien nens de menys de 18 anys, en un 57,3% hi vivien parelles casades, en un 11,4% dones solteres, i en un 27,5% no eren unitats familiars. En el 23,5% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,05.
Per edats la població es repartia de la següent manera: un 23,3% tenia menys de 18 anys, un 7,1% entre 18 i 24, un 30,4% entre 25 i 44, un 22,8% de 45 a 60 i un 16,6% 65 anys o més.
L'edat mediana era de 39 anys. Per cada 100 dones de 18 o més anys hi havia 88 homes.
La renda mediana per habitatge era de 46.163 $ i la renda mediana per família de 52.414 $. Els homes tenien una renda mediana de 35.334 $ mentre que les dones 25.422 $. La renda per capita de la població era de 20.373 $. Aproximadament el 3,8% de les famílies i el 5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Valley Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Valley Falls». American Fact Finder. Oficina del Cens dels Estats Units, 12-01-2010.
# Visantet el pardalut

Visantet el pardalut és una obra literària anònima de caràcter eròticopornogràfic publicada a Almussafes, a la Ribera Baixa, al final del segle xix.
Inspirada probablement per El Virgo de Visanteta, Visantet el pardalut narra la història de Vicentet, un home amb molt mala fama al poble per anar sempre amb el pardal enlaire pel carrer, i les seues desventures per a contraure matrimoni amb la seua estimada Tomasa.

## Referències

* 1 2 Aimeur, C. «El porno de nuestros ancestros: un libro recupera la literatura erótica valenciana» (en castellà). Valencia Plaza, 11-11-2014. [Consulta: 24 octubre 2022].

## Bibliografia

* Solaz, Rafael. Figues i naps - imatge, erotisme i pornografia en la literatura popular valenciana. València: Rom editors. ISBN 978-84-942691-0-3.
# Ventura Caro y Maza de Lizana

Ventura Caro y Maza de Lizana (València, 1742 - Madrid, 1809) fou un militar valencià, Capità general de València en els primers anys del segle xix.
Va prendre part en l'expedició contra Alger (1775) i en la invasió de Menorca de 1782 com a ajudant del Duc de Crillón-Mahón. Ascendit a capità, participà en el setge de Gibraltar. Un cop ascendit a tinent general, fou nomenat capità general de Galícia. En 1785 fou nomenat encarregat de fixar els límits de la frontera França-Espanya a la zona de Navarra. Gràcies als coneixements adquirits sobre el territori navarrès fou nomenat cap de l'exèrcit espanyol als Pirineus Occidentals durant la Guerra Gran (1793). De 1801 a 1803 fou nomenat capità general de València, on s'enfrontà a revoltes populars a causa de les lleves de fins a 40.000 homes. Al començament de la guerra del francès va combatre amb èxit les tropes del general Bon-Adrien Jeannot de Moncey. Va morir a Madrid en 1809, poc després de ser ascendit a capità general.

## Referències

* ↑ CARO Y MAZA DE LINAZA, Ventura, Gran Enciclopedia de Navarra

## Bibliografia

* Magnus Mörner, El marqués de la Romana y el mariscal Bernadotte: la epopeya singular de la división del norte en Dinamarca (1808).- Centro de Estudios Constitucionales, Madrid, 2004
# Vescomtat de Lodeva

El Vescomtat de Lodeva fou una jurisdicció feudal d'Occitània abraçant part del comtat de Lodeva.
El comtat de Lodeva va estar generalment associat a la Septimània. La manca de comtes propis va afavorir l'aparició de vescomtes dependents de Tolosa. Després del 1000 s'esmenta al vescomte Hildin o Angari, casat amb Arximberta o Xeriberga, que va morir a Jerusalem l'1 d'abril de 1040. Odó el seu fill, casat amb Ximberga, no va deixar a la seva mort (més tard del 1048) cap fill mascle i fou hereva la filla Nobilia, es va casar amb Gilbert II vescomte de Carlat, i la filla comuna, Adela, es va casar amb Berenguer, vescomte de Millau i Gavaldà i va heretar el vescomtat de Lodeva. Berenguer va morir no més tard del 1097 i el vescomtat va passar al seu fill segon Ricard I, junt amb la meitat del Carlat (el fill gran Gilbert va heretar Gavaldà, Millau i l'altra meitat de Carlat). Ricard fou el pare d'Hug de Rodés (conegut com a Hug II) que va posseir el vescomtat, que probablement reconegué com a feu català el 1168. El 1186 el va vendre al bisbe de Lodeva (que el 1222 foren també comtes de Lodeva) i va romandre vinculat al bisbat fins a la revolució.

## Llista de Vescomtes

* Hildin (Angari) c. 1010-1040
* Odó 1040-1048
* Nobilia 1048-c. 1060
* Gilbert c. 1048-1060
* Adela c. 1060-1097
* Berenguer 1060-1097
* Ricard I 1097-1135
* Hug I (II de Rodés) 1135-1186
* Als bisbes de Lodeva 1186 que foren comtes de Lodeva el 1222.
# Víktor Tsoi

Víktor Róbertovitx Tsoi (en rus: Ви́ктор Ро́бертович Цой) (Leningrad, Unió Soviètica, 21 de juny del 1962 – Tukums, Letònia, Unió Soviètica, 15 d'agost del 1990) fou un músic i cantant soviètic d'origen rus-coreà, líder del grup de música Kinó.
És considerat un dels pioners del rock rus i, amb la seva banda Kinó, fou i segueix essent molt popular a tots els territoris de l'antiga Unió Soviètica, com pocs altres músics ho han estat. Va gravar deu àlbums abans de morir en un accident de cotxe als 28 anys.

## Referències

* ↑ Entrevista amb els pares de Víktor Tsoi (2008).
# Víktor Serèbrianikov

Víktor Serèbrianikov (Zaporíjia, 29 de març de 1940 - Kíiv, 12 de novembre de 2014) fou un futbolista ucraïnès de la dècada de 1960 i entrenador.
Fou 21 cops internacional amb la selecció soviètica amb la qual participà en la Copa del Món de Futbol de 1962, 1966 i 1970.
Pel que fa a clubs, defensà els colors de FC Dinamo de Kíev.

## Referències

* ↑ RussiaTeam biography Arxivat 2020-06-30 a Wayback Machine. (rus)
* ↑ Ушел из жизни бывший игрок "Динамо" Виктор Серебряников Arxivat 2016-08-20 a Wayback Machine.. segodnya.ua (13 novembre 2014)
* ↑ Víktor Serèbrianikov a National-Football-Teams.com (anglès)
# Winamp

El Winamp és un reproductor multimèdia desenvolupat i distribuït per l'empresa nord-americana Nullsoft i finalment adquirit per America Online i compatible amb el sistema operatiu Windows. Es troba com a programari gratuït i programari de prova.
El Winamp té un clon lliure anomenat XMMS

## Història

El Winamp va ser creat pel furoner Justin Frankel el 1997, però actualment té un equip de programadors dedicats exclusivament al seu desenvolupament.
Originalment estava basat en el motor desxifrador AMP® de PlayMedia Systems, en les següents versions va ser substituït per Nitrane, un descodificador patentat i creat per Nullsoft, que va acabar en mans dels tribunals. Poc després Nullsoft va canviar per un descodificador ISO de Fraunhofer Gesellschaft, els promotors del format MP3.
L'actual desenvolupament del Winamp s'atribueix a Stephen Tag Loomis, Taber Buhl, Ben Allison i Maksim Tyrtyshny.
L'any 2005, els usuaris de Winamp van créixer de 33 milions d'usuaris mensuals a 52 milions; fent-lo així, segons alguns càlculs, el reproductor més utilitzat.
L'èxit de Winamp pot ser degut a la gran comunitat de fans que té que desenvolupen contínuament aparences (que permeten canviar totalment l'aparença del programa) i pedaços (que permeten afegir-li característiques).
# Woodbury Heights

Woodbury Heights és una població dels Estats Units a l'estat de Nova Jersey. Segons el cens del 2006 tenia 3.030 habitants.

## Demografia

Segons el cens del 2000, Woodbury Heights tenia 2.988 habitants, 1.027 habitatges, i 825 famílies. La densitat de població era de 937,9 habitants per km².
Dels 1.027 habitatges en un 38,2% hi vivien nens de menys de 18 anys, en un 66,4% hi vivien parelles casades, en un 9,6% dones solteres, i en un 19,6% no eren unitats familiars. En el 16,7% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,24.
Per edats la població es repartia de la següent manera: un 26,1% tenia menys de 18 anys, un 6,7% entre 18 i 24, un 29,2% entre 25 i 44, un 24,7% de 45 a 60 i un 13,3% 65 anys o més.
L'edat mediana era de 38 anys. Per cada 100 dones de 18 o més anys hi havia 90,8 homes.
La renda mediana per habitatge era de 63.266 $ i la renda mediana per família de 70.167 $. Els homes tenien una renda mediana de 51.342 $ mentre que les dones 33.220 $. La renda per capita de la població era de 24.001 $. Aproximadament el 2,4% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodbury Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Woodbury Heights». American Fact Finder. Oficina del Cens dels Estats Units, 12-01-2010.
# Gonzalo Centelles Nebot

Gonzalo Centelles Nebot (Castelló de la Plana, 30 d'agost de 1945) és un polític valencià, diputat a les Corts Valencianes i alcalde de Costur.
Treballador del sector del comerç, milita en el PSPV-PSOE i a les eleccions municipals espanyoles de 1979 fou escollit alcalde de Costur (Alcalatén). En 2013 era un dels 47 alcaldes de l'Estat espanyol elegits en 1979 que encara es mantenia com a alcalde. També fou elegit diputat a les eleccions a les Corts Valencianes de 1983. De 1983 a 1987 fou membre de la Comissió d'Indústria, Comerç i Turisme de les Corts Valencianes.

## Referències

* ↑ Lista de los 47 alcaldes que llevan en el cargo desde que se vota en España (34 años) a Perioista Digital, 22 de desembre de 2013
* ↑ «Fitxa de les Corts Valencianes». Arxivat de l'original el 2016-03-04. [Consulta: 10 maig 2015].
# Halur de plata

S'anomena halur de plata (o halur d'argent) el compost químic format entre la plata i un dels seus halògens: bromur (AgBr), clorur (AgCl), iodur (AgI), i fluorurs de plata. Com a grup, sovint es coneixen com a halurs de plata, i se'ls dona la notació pseudoquímica AgX.
Els halurs de plata són sensibles a la llum i s'utilitzen en pel·lícula fílmica i paper fotogràfic.

## Composició

Encara que la majoría d'halurs de plata contenen àtoms de plata amb estats d'oxidació +1 (Ag+), també se sap de la existència d'halurs de plata en què l'estat d'oxidació dels àtoms de plata és +2 (Ag2+), dels quals el fluorur de plata (II) és l'únic estable conegut.

## Ús i funcionament

Els halurs de plata s'utilitzen en pel·lícula i paper fotogràfics en els quals els cristalls d'halur de plata en gelatina s'apliquen sobre una base en un substrat de pel·lícula, vidre o paper. La gelatina és la part més important de l'emulsió, ja que és el coloide protector amb propietats físiques i químiques més adients.
Els cristalls d'AgX absorbeixen els fotons i mouen els electrons a la banda de conducció, exposant el material.
# Hampton (Carolina del Sud)

Hampton és una població dels Estats Units a l'estat de Carolina del Sud. Segons el cens del 2000 tenia 2.837 habitants.

## Demografia

Segons el cens del 2000, Hampton tenia 2.837 habitants. La densitat de població era de 241,8 habitants/km².
Per edats la població es repartia de la següent manera: un 26,9% tenia menys de 18 anys, un 7,8% entre 18 i 24, un 26,2% entre 25 i 44, un 23,2% de 45 a 60 i un 16% 65 anys o més.
L'edat mediana era de 38 anys. Per cada 100 dones de 18 o més anys hi havia 75,3 homes.
La renda mediana per habitatge era de 30.650 $ i la renda mediana per família de 40.688 $. Els homes tenien una renda mediana de 31.625 $ mentre que les dones 21.250 $. La renda per capita de la població era de 17.326 $. Entorn del 15,2% de les famílies i el 18,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Hampton». American Fact Finder. Oficina del Cens dels Estats Units, 12-01-2010.
* ↑ «Fact Sheet- Hampton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 11 agost 2010].
# Hampton

«Hampton» té aquests significats:
* Estats Units:
** Hampton (Carolina del Sud)
** Hampton (Florida)
** Hampton (Geòrgia)
** Hampton (Illinois)
** Hampton (Iowa)
** Hampton (Maryland)
** Hampton (Minnesota)
** Hampton (Nebraska)
** Hampton (Nova Jersey)
** Hampton (Nou Hampshire)
** Hampton (Pennsilvània)
** Hampton (Virgínia)
** Hampton Bays, concentració de població designada pel cens dels Estats Units a l'estat de Nova York
** Hampton Falls, població dels Estats Units a l'estat de Nova Hampshire
** Hampton Manor, concentració de població designada pel cens dels Estats Units a l'estat de Nova York
** East Hampton (Connecticut)
** East Hampton (Nova York)
** East Hampton North, concentració de població designada pel cens dels Estats Units a l'estat de Nova York.
** New Hampton (Iowa).
** New Hampton (Missouri).
** New Hampton (Nova Hampshire).
** North Hampton, població del Comtat de Clark (Ohio, EUA)
** North Hampton (Nou Hampshire)
** South Hampton, població dels Estats Units a l'estat de Nova Hampshire
** The Hamptons, part oriental de l'illa de Long Island (Nova York).
** Wade Hampton, concentració de població designada pel cens dels Estats Units a l'estat de Carolina del Sud
** West Hampton Dunes, població dels Estats Units a l'estat de Nova York
* Regne Unit:
** Hampton (Londres)
** Hampton (Middlesex)
** Palau de Hampton Court, palau reial londinenc.
* Miscel·lània:
** Lionel Hampton (Louisville, 1908 - Nova York, 2002), intèrpret, cantant i director d'orquestra estatunidenc de jazz
** Batalla de Hampton Roads, batalla naval de la Guerra de Secessió dels Estats Units
# Hands in the Hair

Hands in the Hair és una pel·lícula produïda a Hong Kong dirigida per Jiang Cheng, estrenada el 2004. Aini és una dona de Xangai que deixa a la seva família per viure amb el seu amant, un dels perruquers més admirats del lloc. Però la fama i l'amor aviat es demostraran incompatibles i la vida de tots dos donarà girs inesperats

## Argument

Abans era una gran bellesa de Shanghai amb nombrosos homes que li anaven al darrere, però ara Aini és una dona ordinària, casada amb un marit avorrit. La seva riquesa, com la seva bellesa, s'han esvaït mentre que la gent al voltant d'ella s'ha fet cada vegada més rica. El seu perruquer és l'últim indret on Aini pot trobar la seva glòria passada. Retent visita al jove perruquer cada vegada més sovint, una passió perduda des de fa molt de temps està a punt d'explotar en ella...

## Repartiment

* Wallace Huo: El perruquer.
* Rosamund Kwan: Aini.
* Francis Ng: El marit.

## Referències

* ↑ «Hands in the Hair». ImdB.
* ↑ «Hands in the Hair». Filmaffinity.
# Haşmet

Haşmet (mort el 1768) fou un poeta otomà, nascut a Istanbul. Per motius polítics va estar exiliat a Bàssora on va escriure molts dels seus poemes. Va escriure un diwan amb un suplement en prosa, un relat sobre les festes de naixement d'una filla de Mustafà III i una crítica contra el que condemnen als poetes.

## Referències

* ↑ Enciclopèdia de l'Islam, Vol. III, pag
# Hačava

Hačava és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1435.
# Haşhaşlı çörek

Haşhaşlı çörek és un tipus de çörek turc tradicional amb llavors de cascall. Fet al forn amb farina de blat, llavors de rosella (Papaver), oli de cuinar o mantega, una mica de sucre i llevat, generalment no és ni dolç ni salat, encara que també existeixen varietats amb aquests sabors. És famós a diverses regions de Turquia, entre les quals la Regió de la Mar Negra. No s'ha de confondre amb el "haşhaşlı börek", una variant del börek turc.

## Referències

* ↑ Türk folkloru. Türk Folkloru, 1984.

## Vegeu també

* Ay çöreği
* Paskalya çöreği
* Tahinli çörek

## Enllaços externs

* Recepta en turc
# Heliozous

Els heliozous (Heliozoa, gr. "animals Sol") són un fílum de protozous amb pseudopodis rígids suportats per microtúbuls (axopodis) que irradien dels seu cosesfèric cosa que els dona nom. Els axpodis es fan servir per capturar aliment i per moure's. Són similars als Radiolaria, dels quals es distingeixen per no tenir càpsula central ni altres elements esquelètics complexos. Se'ls pot trobar tant en aigua dolça com en ambients marins.

## Classificació

Originàriament els heliozous formaven el tàxon Heliozoa o Heliozoea, amb el rang de classe o fílum, però s'ha comprovat que és un grup polifilètic.
Els grups principals inclouen:
* Actinophryida (actualment en Stramenopiles)
* Centrohelida (alguns consideren que són Hacrobia)
* Desmothoracida, Heliomonadida/Dimorphida i Gymnosphaerida (actualment a Rhizaria > Cercozoa)
* Taxopodida > Sticholonche (actualment dins Rhizaria > Radiozoa)
* Pedinellida (actualment dins Stramenopiles)
* Rotosphaerida (actualment dins Opisthokonta > Nucleariida)
Diversos nucleariids s'havien considerat heliozoa, però no tenen axopodes microtúbuls i actualment es consideren ameboides filosos.

## Referències

* ↑ Cavalier-Smith T, von der Heyden S «Molecular phylogeny, scale evolution and taxonomy of centrohelid heliozoa». Mol. Phylogenet. Evol., 44, 3, 01-09-2007, pàg. 1186–203. DOI: 10.1016/j.ympev.2007.04.019. PMID: 17588778.
* ↑ «Sarcodia». [Consulta: 28 agost 2014].
* ↑ D.J. Patterson. Free-living freshwater Protozoa. ASM Press, 1996, p. 168.
* ↑ Cavalier-Smith, Thomas «Kingdom Protozoa and its 18 phyla». Microbiological Reviews, 57, 4, pàg. 953-994.
* ↑ Nikolaev SI, Berney C, Fahrni JF, et al «The twilight of Heliozoa and rise of Rhizaria, an emerging supergroup of amoeboid eukaryotes». Proc. Natl. Acad. Sci. U.S.A., 101, 21, 01-05-2004, pàg. 8066–71. DOI: 10.1073/pnas.0308602101. PMC: 419558. PMID: 15148395.

## Enllaços externs

Actinosphaerium (unicel·lular) és un exemple d'heliozoa. Per a una imatge, vegeu: * http://www.microscopy-uk.org.uk/index.html?http://www.microscopy-uk.org.uk/ponddip/
# Habitatges al carrer d'Àngel Guimerà, 3-7 (Premià de Mar)

Els Habitatges al carrer d'Àngel Guimerà, 3-7 és una obra de Premià de Mar (Maresme) protegida com a Bé Cultural d'Interès Local.

## Descripció

Es tracta d'una casa de cos que representa la tipologia clàssica dels inicis d'aquestes construccions, amb poca alçada i obertures reduïdes.
La coberta és de teula àrab amb inclinació entre el 25% i el 30%.
La façana a carrer té un esquema mínim però ben ordenat. A la planta hi ha la porta i una finestra, a la planta baixa només una finestra.

## Referències

* 1 2 3 «Habitatges al carrer d'Àngel Guimerà, 3-7». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 5 març 2019].
# Guido Ceronetti

Guido Ceronetti (Torí, 24 d'agost de 1927 - Cetona, 13 de setembre de 2018) fou un poeta, titellaire, filòleg, traductor, dramaturg i filòsof italià admirat per Emil Cioran.
A partir del 1968 va publicar poemes en volums que més tard, el 1987, foren reunits i publicats al sol tom Compassioni e disperazioni. Tutte le poesie 1946-1986.
L'hivern del 2015 es va trencar el fèmur i es traslladà a viure a Cetona.

## Referències

* ↑ «Morto lo scrittore Guido Ceronetti». Corriere Fiorentino, 13-09-2018 [Consulta: 12 març 2019].
* ↑ Vila-Matas, Enrique «Ceronetti en persona». El País, 23-02-2010 [Consulta: 2 juny 2016].
* ↑ «Guido Ceronetti (1927)». Italialibri. [Consulta: 2 juny 2016].
* ↑ Cioran, E. M.. Anathemas and admirations. Nova York: Arcade, 2012, p. 116-117.
* ↑ Izquierdo López, Natalia «EM Cioran. El prestidigitador de la belleza. El rumor del cuerpo en la contradicción de la lengua». 452º F: revista de teoría de la literatura y literatura comparada, 8, 2013, pàg. 47-60.
* ↑ «Ceronétti, Guido». Enciclopedia Treccani. [Consulta: 3 juny 2017].
* ↑ Bandettini, Anna «Guido Ceronetti: "Da Buddha alle marionette, vi svelo le mie mille vite"». Repubblica.it, 03-08-2016 [Consulta: 19 octubre 2019].